Publication: Magyar Közlöny
Issue: MK-2001-59 (Year: 2001, Number: 59)
Era: 1990-2004
Section: a 16/2001. (V. 25.) OM rendelethez
Paragraph Index: 371

e) Szakmódszertan, képességfejlesztési és pedagógiai gyakorlat Az ember- és erkölcsismeret tanításának szakmódszertana és iskolai tanítási gyakorlata; képességfejlesztés az önismeret, emberismeret, kapcsolatkultúra, erkölcsi érzékenység, társadalmi érzékenység, vita- és konfliktusmeg- 2001/59. szám oldási kultúra, a kulturált viselkedés és illem területén; pedagógiai gyakorlat, tapasztaltszerzés az erkölcsi nevelés iskolai feltételeiről, alkalmazásáról. E terület a képzési idő mintegy 20—25%-át alkotja. A fenti képzési területek, tantárgycsoportok egymással integráltan, egymást kiegészítve és egymásra reflektálva jelennek meg. Az etika mint nézőpont minden tárgyban szerepel, különösképpen a gyakorlati foglalkozásokon. A képzés során a terület sajátosságai megkövetelik a hallgatók nagyfokú önállóságát az ismeretszerzésben, a módszerekben, illetve a kreativitás és az egyéni vélemény, meggyőződés érvényesítését.

Source: https://magyarkozlony.hu/hivatalos-lapok/5e0da1329158c412171a080ee22d38ac45fcfe83/dokumentumok/0ebd7df273c3a4935f7cd21938498a23da6760db/letoltes